tartuNLP/wikipedia-smugri-20251201 huggingface dataset:
Männiku järv

Männiku järv (myös "Männiku veehoidla, Männiku karjäär") on Virossa Harjumaalla Sakun kunnassa sijaitseva tekojärvi.
Maantietoa.
Tekojärvi on syntynyt etelään vievän rautatien ja Männiku raban väliin saman nimisen kylän pohjoispuolelle. Järvi on 3,9 kilometriä pitkä ja se on levimmillään 700 metriä levä. Järven pinta-ala on 105 hehtaaria ja siinä on kaksi saarta, joiden yhteinen pinta-ala on 0,4 hehtaaria. Suurempi saarista on 120 metriä pitkä. Järvi on kaksialtainen. Eteläinen allas on 1,8 kilometriä ja pohjoinen allas 2,9 kilometriä pitkä. Altaita yhdistää 40 metriä leveä salmi. Pohjoisaltaan rinnalle on kaivettu kilometrin pitkä ja 260 metriä leveä allas, jonka erottaa pohjoisaltaasta kapea tiepenger. Järven valuma-alueen laajuus on 13,0 neliökilometriä, vaikka järvellä ei kartan mukaan näyttäisi olevan tulo-ojia eikä laskuojaa. Järvi on luodattu ja sen keskisyvyys on 5 metriä ja suurin syvyys 9 metriä. Järven tilavuudeksi on arvioitu 0,00360 kuutiokilometriä eli 3,60 miljoonaa kuutiometriä. Järven rantaviivan pituus on 9,3 kilometriä ja järven rannat ovat hiekkaa. Järven koillispuolella noin 130 metriä leveän kannaksen takana on toinen tekojärvi Raku järv, joka on myös syntynyt hiekanotossa.
Järven luokittelu ja ekologia.
Järvi on Vesipolitiikan puitedirektiivin (VPD) () luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu ().
Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat niin korkeat, että järvi on rehevöitynyt.
Nõuni järv

Nõuni järv on Virossa Otepään kunnassa Valgamaalla sijaitseva luonnollinen järvi.
Maantietoa.
Järvi on 1,7 kilometriä pitkä ja 850 metriä leveä. Sillä on etelässä 950 metriä pitkä lahti, jota kutsutaan Peräjärveksi. Lahden suu on 130 metriä leveä, mutta lahti on levimillään 230 metrinen. Se suulla sijaitsee asuntoalue. on Järven pinta-ala on 92 hehtaaria. Järveen laskee kymmenen tulo-ojaa, joista huomattavin on Ojasuu kääriin laskeva Mudajärven, Korgejärven, Suurjärven ja Ahvenjärven yhteinen laskuoja. Sen laskuoja on Kinsli oja, joka lähtee Perä järven pohjukasta kohti etelää ja yhtyy siellä Elva jõgeen. Järven valuma-alueen laajuus on 6,3 neliökilometriä. Järvi on luodattu ja sen keskisyvyys on 6,1 metriä ja suurin syvyys 14,7 metriä. Järven laskennalliseksi tilavuudeksi voidaan määrittää 0,0056 kuutiokilometriä eli 5,6 miljoonaa m³ . Järven rantaviivan pituus on 6,2 kilometriä ja yli puolet rannoista ovat peltomaata tai asuinauetta ja loput metsää. Suota on vain eteläisessä lahdenpohjukassa. Järven itäranna ohittaa tie 46 eli Tatran ja Otepään välinen maantie.
Järven luokittelu ja ekologia.
Järvi on Vesipolitiikan puitedirektiivin (VPD) () luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu ().
Järvi luokitellaan limnologisesti samanaikaisesti sekä kovavetiseksi järveksi että miksotrofiseksi järveksi (, KM). Silloin järven veden kalkkipitoisuus on joko keskikorkea tai korkea. Järven vedellä on samaan aikaa sekä korkeat ravinnepitoisuudet että vedessä on korkea humuspitoisuus. Järven vesi on siksi ruskeavetinen ja rehevöitynyt.
Oessaare laht

Oessaare laht (myös "Põllumaa laht, Siiksaare laht") on Virossa Saarenmaalla sijaitseva järvi.
Maantietoa.
Järven pinta-ala on 121 hehtaaria ja se muodostuu suuresta järvialtaasta ja kapeasuisesta lahdesta, jota kutsutaan nimellä Poka laht. Sen lahdensuu on 50 metriä leveä. Pääallas on 1,4 kilometriä pitkä ja 1,1 kilometriä leveä. Poka laht on 580 metriä pitkä ja 400 metriä leveä. Saaria on 4, joiden yhteinen pinta-ala on 4,5 ha. Suurin saari on pyöreä ja halkaisijaltaan 230 metriä. Järveen laskevat pitkät Masa kraavi (Silmajõgi) ja Lõve jõki, jotka laskevat järven pääaltaaseen ja Poka oja, joka laskee Poka lahteen. Järvellä on mereen kaksi laskuojaa. Mõrrasilm on 200 metriä pitkä oja, joka lähtee Poka lahdesta. Enima silm on 1,0 kilometriä pitkä oja, joka lähtee pääaltaasta ja laskee mereen viereiseen lahteen kuin ensimmäinen oja. Meri on laaja ja saarikkoinen Laidevahen lahti, jonka Saarenmaan kaakkoispuolelle aukeava suu on varsin kapea. Se on kuroutumassa omaksi järveksi, mutta siinä on edelleen suolaista vettä. Järven valuma-alueen laajuus on 159,0 neliökilometriä.
Järvi on luodattu ja sen keskisyvyys on 1,0 metriä ja suurin syvyys 1,6 metriä. Järven laskennalliseksi tilavuudeksi voidaan määrittää 0,0012 kuutiokilometriä eli 1,2 miljoonaa kuutiometriä . Järven rantaviivan pituus on 11,8 kilometriä ja se on pääasiassa soistunutta ruovikkoa. Järven itärannat ovat metsää ja siellä sijaitsee Oessaaren kylä ja kaakossa sijaitsee Siiksaaren kylä.
Järven luokittelu ja ekologia.
Järvi on Vesipolitiikan puitedirektiivin (VPD) () luokituksen (VRD 8) mukaan rannikkojärvi, joka on vielä yhteydessä mereen ().
Järvi luokitellaan limnologisesti halotrofiseksi järveksi, jos sen suolapitoisuus on kohonnutta (, HA). Tällaisia järviä ovat Virossa ne, joilla on matala yhteys mereen. Vaikka Laidevahen lahti on kapeasuinen, kulkeutuu siihen suolaista vettä. Oessaaren lahti on itse asiassa järvi, mutta sen vedenpinta on samalla tasolla tai hieman korkeammalla kuin se on meressä. Korkean veden aikana järveen virtaa suolaista vettä, jolloin makea vesi suolaantuu välillä. Järven vesi onkin murtovettä.
Luontoarvoja.
Lahdella, järvissä ja niiden lähiympäristöissä elää ja pesii runsaasti lintuja, joille on perustettu Natura 2000 -suojelualue.
Pabra järv

Pabra järv (myös "Kossa järv, Bobrova järv, Lidva järv", ) on Viron ja Venäjän välisellä rajalla sijaitseva järvi. Järvi kuuluu Viron puolella Võrumaalla Setomaan kuntaan ja Venäjän puolella Pihkovan alueen Petserin piiriin. Venäjän puoleisella rannalla sijaitsee Bobrovo-niminen kylä ().
Maantietoa.
Järven pinta-ala on 93 ha (hehtaaria ) tai 77 ha . Sen pituus on 2,0 kilometriä ja leveys 850 metriä. Järven selkä on selkeäpiirteinen, mutta järven länsipäässä siitä työntyy 850 metriä länteen päin Vungi ots niminen lahti. Selällä sijaitsevat kaksi saarta. Ruusaar on 40 metriä pitkä ja Puusaar on 70 metriä pitkä. Puusaaren poikki kulkee kartan mukaan maiden välinen raja. Vungin lahteen laskee Verrevoja lännestä ja Toodsi järven laskuoja. Luontainen Lütä oja laskee järven pohjoispäähän maiden välisen rajan kohdalla. Järven laskujoki on Lidva jõgi, joka lähtee järven koillisrannasta Venäjän puolella Tarantaevosta. Järven valuma-alueen laajuus on 36,5 neliökilometriä.
Järvi on luodattu ja sen keskisyvyys on 2,4 metriä ja suurin syvyys 3,6 metriä. Järven tilavuudeksi on arvioitu 0,00232 kuutiokilometriä eli 2,32 miljoonaa kuutiometriä. Järven rantaviivan pituus on 5,6 kilometriä. Ympäristö on länsipuolen soita lukuun ottamatta moreenimaastoa, jossa rannat ovat hiekkaisia ja kivisiä, mutta järven pohja on mutainen. Kummallakin rannalla on vähäistä asutusta ja niille johtaa erilliset maantiet kummankin valtion puolelta.
Järven luokittelu ja ekologia.
Järvi on Vesipolitiikan puitedirektiivin (VPD) () luokituksen (VRD 5) mukaan veden kovuuden osalta pehmeävetinen järvi, jonka vedenväri on vaalea ().
Järvi luokitellaan limnologisesti lievästi dystrofiseksi järveksi, jonka vedessä on alhaiset humuspitoisuudet (, SD). Vedessä on korkeita ravinnepitoisuuksia, joiden perusteella se luokitellaan eutrofiseksi järveksi.
Pangodi järv

Pangodi järv on Virossa Tartumaalla Kambjan kunnassa sijaitseva järvi.
Maantietoa.
Järven pinta-ala on 93 hehtaaria ja se on 2,1 kilometriä pitkä ja 700 metriä leveä. Järven selkä on 1,6 kilometriä pitkä, sillä järven pohjoispää kääntyy Pikksaaren niemen taakse Väikejärven nimiseksi lahdeksi. Myös järven kaakkoisrannasta aukeaa Hurda laht kapean Hurdakael nimisen 15 metriä kapean salmen takana. Saaria on kaksi, joiden yhteinen pinta-ala on 0,43 ha. Väikejärvellä on 90 metriä pitkä Väikesaar ja järven länsirannan tuntumassa on 50 metriä pitkä Kivisaar. Järven eteläpäähän laskee useita ojia, joista huomattavimmat ovat Kivijärven ja Kodijärven yhteinen laskuoja ja Mudalahden laskuoja. Muut järven tulo-ojat ovat pieniä. Järven laskuoja Luhasoo oja lähtee Hurda lahdesta itään Käpän asuinalueen läpi ja virtaa Matsi järven läpi kohti pohjoista. Yli kolmen kilometrin päässä se yhtyy Peedja jõgeen. Järven valuma-alueen laajuus on 9,3 neliökilometriä.
Järvi on luodattu ja sen keskisyvyys on 3,9 metriä ja suurin syvyys 11,1 metriä. Järven laskennalliseksi tilavuudeksi voidaan määrittää 0,0036 kuutiokilometriä eli 3,6 miljoonaa kuutiometriä . Järven rantaviivan pituus on 8,1 kilometriä. Järven eteläpäätä hallistee Palumäed, jotka kohoavat yli 40 metriä järven vedenpintaa korkeammalle. Järven lähiympäristössä on runsaasti peltomaata ja jonkin verran metsää. Suorantoja on vain nimeksi. Järveen viettävillä rinteillä on runsaasti haja-asutusta. Tatran ja Otepään välinen maantie 46 ohittaa järven sen luoteispuolelta.
Järven luokittelu ja ekologia.
Järvi on Vesipolitiikan puitedirektiivin (VPD) () luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu ().
Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea. Järvi on myös rehevöitynyt.
Raigastvere järv

Raigastvere järv on Virossa Tartumaalla Tarton kunnassa sijaitseva järvi.
Maantietoa.
Järven pinta-ala on 112 hehtaaria ja se on 3,8 kilometriä pitkä ja 500 metriä leveä. Sen ainoa huomattava tulo-oja on Nava oja, joka on samalla sen laskuoja Elistveren järveen. Järven valuma-alueen laajuus on 47,9 neliökilometriä.
Järvi on luodattu ja sen keskisyvyys on 3,2 metriä ja suurin syvyys 4,5 metriä. Järven laskennalliseksi tilavuudeksi voidaan määrittää 0,0036 kuutiokilometriä eli 3,6 miljoonaa kuutiometriä . Järven rantaviivan pituus on 8,3 kilometriä. Lounaspuolen rannat kohoavat lähes 40 metriä vedenpintaa korkeammalle. Harjun päällä on peltomaata ja metsää vuorotellen. Asutusta on harvakseltaan.
Järven luokittelu ja ekologia.
Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu ().
Järvi luokitellaan limnologisesti saman aikaisesti sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja se on myös rehevöitynyt.
Ruhijärv

Ruhijärv (myös "Ruhja järv") on Virossa Viljandimaalla Mulgin kunnassa sijaitseva järvi.
Maantietoa.
Järven pinta-ala on 88 hehtaaria ja se on 2,6 kilometriä pitkä ja 550 metriä leveä. Saaria on vain yksi ja sen pinta-ala on 0,05 ha. Siihen laskevat Lilli oja, Lilli kraavi (Matsikse oja) ja Vedame oja ja järven laskujoki on Ruhja jõgi, joka lähtee järven länsirannasta ja virtaa länteen ollen hetken Latvian rajajokena. Järven valuma-alueen laajuus on 56,6 neliökilometriä.
Järvi on luodattu ja sen keskisyvyys on 2,9 metriä ja suurin syvyys 6,8 metriä. Järven laskennalliseksi tilavuudeksi voidaan määrittää 0,0025 kuutiokilometriä eli 2,5 miljoonaa kuutiometriä . Järven rantaviivan pituus on 6,6 kilometriä ja rannat ovat pääosin metsää. Järvi on lähes autio.
Järven luokittelu ja ekologia.
Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei mataluutensa vuoksi lämpötilakerrostu ().
Järvi luokitellaan limnologisesti saman aikaisesti kovavetiseksi järveksi ja miksotrofiseksi järveksi (, KM). Silloin järven veden kalkkipitoisuus on joko keskikorkea tai korkea, järvi on rehevöitynyt ja se luokitellaan myös dystrofiseksi järveksi.
Sinejärv (Ainja)

Sinejärv (myös "Ainja Sinijärv") on Virossa Viljandimaalla Mulgin kunnan Ainjan kylässä sijaitseva järvi.
Maantietoa.
Järven pinta-ala on 1,9 hehtaaria. Sen pohjoispäästä lähteen sen laskujoki Kõpu jõgi, joka laskee yli kilometrin päästä Ainjan järveen. Sillä ei näytä olevan tulo-ojia. Pohjoispäässä sijaitsee yksi halkaisijaltaan 10 metrinen saari. Järven laskennalliseksi tilavuudeksi voidaan 7 metrin keskisyvyyden avulla määrittää 0,00013 kuutiokilometriä eli 0,13  miljoonaa kuutiometriä . Järven rantaviivan pituus on 650 metriä ja se on luoteisrannan maatilaa lukuun ottamatta metsää. Itärannat kohoavat 13 metriä vedenpinnan yläpuolelle.
Järven luokittelu ja ekologia.
Järvi on Vesipolitiikan puitedirektiivin (VPD) () luokituksen (VRD 1) mukaan kovavetinen järvi ().
Järvi luokitellaan limnologisesti kasvillisuudeltaan rehevöityneeksi (, MF), jolloin pohja-, rantakasvillisuus ja kelluvalehtinen kasvillisuus kukoistaa. Tällaiset järvet ovat yleensä myös matalia.
Sinijärv (Äntu)

Sinijärv on Virossa Väike-Maarjan kunnassa Äntun kylässä Länsi-Virumaalla Pandiveren ylängöllä sijaitseva luonnollinen lähdepohjainen järvi.
Maantietoa.
Järvi kuuluu kolmen lähekkäisen järven joukkoon, jota kutsutaan Äntun järviksi (). Niillä on pohjassaan lähteitä, joista pulppuaa kalkkipitoista ja kirkasta vettä värittäen veden siniseksi. Järven pinta-ala on 1,9 hehtaaria ja se on 430 metriä pitkä ja 120 metriä leveä. Sen muoto muistuttaa kaksoiskoukkua ja järven suurin leveys rannasta rantaan on vain 70 metriiä. Järvi on luodattu ja sen keskisyvyys on 6 metriä ja suurin syvyys 8 metriä. Järven laskennalliseksi tilavuudeksi voidaan määrittää 0,00013 kuutiokilometriä eli 0,13 miljoonaa kuutiometriä . Järven rantaviivan pituus on 1,3 kilometriä ja rannat ovat metsää. Lähin talo sijaitsee maantien varressa 80 metrin päässä.
Järven luokittelu ja ekologia.
Järvi on Vesipolitiikan puitedirektiivin (VPD) () luokituksen (VRD 1) mukaan kovavetinen järvi ().
Järvi luokitellaan limnologisesti alkalitrofiseksi järveksi (, AL). Tällaisiin järviin on veteen liuennut runsaasti kalkkikivestä irronnutta vetykarbonaattia, joka aiheuttaa veden emäksisen happamuustason (pH on yli 7). Vedessä on myös runsaasti mineraaleja, jotka muuttavat vedenvärin usein turkoosiksi tai sinertäväksi. Koska vesi on emäksistä ja sen sisältämät mineraalit ja ravinteet poikkeavat muista järvistä, on näihin järviin kehittynyt omanlainen levien muodostama ekosysteemi. Vesi on erittäin kirkasta. Näkösyvyys voi olla jopa 15.
Soitsjärv

Soitsjärv on Virossa Tartumaalla Tarton kunnassa sijaitseva luonnollinen järvi.
Maantietoa.
Järven pinta-ala on 189 hehtaaria ja se on 4,1 kilometriä pitkä ja 950 metriä leveä. Sen luoteispäähän laskee Ulpesoo kraavi ja kaakkoispäähän muun muassa Lavasoolta kuivatusvesiä tuova johto-oja. Laskuoja lähteen järven koillisrannasta järven keskivaiheelta itää ja oja yhtyy 450 metrin päästä Elistveren kraaviin, joka vuorostaan yhtyy Elistveren järveen laskevaan Nova ojaan. Järven valuma-alueen laajuus on 15,2 neliökilometriä.
Järvi on luodattu ja sen keskisyvyys on 1,2 metriä ja suurin syvyys 8 metriä. Järven laskennalliseksi tilavuudeksi voidaan määrittää 0,0023 kuutiokilometriä eli 2,3 miljoonaa kuutiometriä . Järven rantaviivan pituus on 9,9 kilometriä ja rannat ovat enimmäkseen kosteikkoa tai hienikkoa. Järven ympäristössä on peltomaata, joiden kuivatusojien vedet johdetaan järveen. Maaseudun asutus sijaitsee peltojen keskellä ja lähimmät talot ovat 400 metrin päässä rannasta.
Järven luokittelu ja ekologia.
Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu ().
Järvi luokitellaan limnologisesti kasvillisuudeltaan rehevöityneeksi (, MF), jolloin sekä pohja- ja rantakasvillisuus että kelluvalehtinen kasvillisuus kukoistaa. Tällaiset järvet ovat yleensä myös matalia.
Tänavjärv

Tänavjärv on Virossa Harjumaalla Lääne-Harjun kunnassa sijaitseva luonnollinen järvi.
Maantietoa.
Järven pinta-ala on 138 hehtaaria ja se on 2,3 kilometriä pitkä ja 850 metriä leveä. Se sijaitsee Vesisoon ja Tänajärve raban välisellä suoalueella. Siihen on kaivettu kaksi ojaa, jotka johtavat lännessä sijaitsevan Veskijärven laskuojiin. Järven valuma-alueen laajuus on 4,7 neliökilometriä. Järvi on luodattu ja sen keskisyvyys on 1,8 metriä ja suurin syvyys 2,5 metriä. Järven laskennalliseksi tilavuudeksi voidaan määrittää 0,0025 kuutiokilometriä eli 2,5 miljoonaa kuutiometriä . Järven rantaviivan pituus on 5,8 kilometriä ja sen rannat ovat suota tai soistuvaa metsää. Läänemaan Suursoon turpeikot antavat rannoille suojärvimäisen ilmeen, vaikka osa rannoista ovatkin hiekkarantoja. Järvellä on hiekkapohja. Vaikka järvi onkin autio, johtaa sinne pohjoisesta Vihterpalusta tie.
Järvestä on kaivettu kaksi suoraa ojaa kohti viereistä Veskijärveä, jonne niiden koontioja laskee. Veskijärvi on Veskijõen läpivirtausjärvi.
Järven luokittelu ja ekologia.
Järvi on Vesipolitiikan puitedirektiivin (VPD) () luokituksen (VRD 5) mukaan veden kovuuden osalta pehmeävetinen järvi, jonka vedenväri on vaalea (). Järvi luokitellaan limnologisesti lievästi dystrofiseksi järveksi, jossa järven vedessä on pienet humuspitoisuudet (, SD).
Järvi on kirkasvetinen ja matala ja kaukanakin rannasta kasvaa järviruokoa, nuottaruohoa ja tummalahnanruohoa. Järven päälajiston muodostaa ahven.
Historiaa.
Järvi on kuroutunut irti Itämeren Suomenlahdesta noin 4500 vuotta sitten eli neoliittisella kivikaudella.
Veskijärv

Veskijärv on Virossa Lääne-Nigulan kunnassa Läänemaalla sijaitseva järvi.
Maantietoa.
Järven pinta-ala on 184 hehtaaria ja se on 2,1 kilometriä pitkä ja 1,1 kilometriä leveä. Siinä on vain yksi pieni luotomainen saari, joka sijaitsee pitkälle työntyvän harjumaisen niemen kärjessä. Siihen laskee toistakymmentä suo- tai metsäojaa. Yksi ojista tuo Tänavjärven vesiä ja yksi on suoraksi kaivettu Veskijõgi, joka laskee järven kaakkoisrantaan. Se on Hindaste järven laskuoja ja samalla se on Veskijärven läpivirtausjoki. Veskijõgi jatkaa Veskijärvestä kohti pohjoista, jossa se laskee Suomenlahteen Keibun lahdessa.
Järvi on luodattu ja sen keskisyvyys on 1,7 metriä ja suurin syvyys 3 metriä. Järven laskennalliseksi tilavuudeksi voidaan määrittää 0,0031 kuutiokilometriä eli 3,1 miljoonaa kuutiometriä . Järven rantaviivan pituus on 7,1 kilometriä ja rannat ovat metsää tai suota. Järvi yhtään entistä maatilaa lukuun ottamatta autio ja sitä kiertää kaumpana maantie.
Järven luokittelu ja ekologia.
Järvi on Vesipolitiikan puitedirektiivin (VPD) () luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma ().
Järvi luokitellaan limnologisesti samanaikaisesti sekä pehmeävetiseksi että miksotrofiseksi järveksi (, PM). Silloin veden kalkkipitoisuus on pieni, mutta samalla sen ravinnepitoisuudet ja humuspitoisuudet ovat korkeat.
Viisjaagu järv

Viisjaagu järv on Virossa Tartumaalla Elvan kunnassa sijaitseva järvi.
Maantietoa.
Järven pinta-ala on 26 hehtaaria ja se on 750 metriä pitkä ja 450 metriä leveä. Järveen laskee etelästä Vissi järven kaksi ojaa ja luoteisrantaan koljmen lammen yhteinen laskuoja. Sen pohjoispäästä lähtee suoraksi kaivettu nimetön oja, joka laskee pohjoisessa Elva jõgeen. Järven valuma-alueen laajuus on 6,7 neliökilometriä. Järvi on luodattu ja sen keskisyvyys on 7,4 metriä ja suurin syvyys 13 metriä. Järven laskennalliseksi tilavuudeksi voidaan määrittää 0,0019 kuutiokilometriä eli 1,9 miljoonaa kuutiometriä . Järven rantaviivan pituus on 2,1 kilometriä ja rannat ovat metsää tai pellon suojavyöhykettä. Järven rannassa tai rannan läheisyydessä asutaan kuudessa talossa. Yksi taloista on nimeltään Viisjaagu.
Järven luokittelu ja ekologia.
Järvi on Vesipolitiikan puitedirektiivin (VPD) () luokituksen (VRD 1) mukaan kovavetinen järvi ().
Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.
Viljandi järv

Viljandi järv on Virossa Viljandimaalla Viljandin kunnassa sijaitseva järvi.
Maantietoa.
Viljandin kaupunki sijaitsee järven luoteispuolella ja taajama-alue rajoittuu järven rantaan. Järvi sijaitsee ympäristöstään erottuvassa painaumassa. Sen pinta-ala on 156 hehtaaria ja se on 4,0 kilometriä pitkä ja 450 metriä leveä. Järvellä on keskellä kaventuma Kitsas kael, joka on 140 metriä leveä. Saaria on 4, jotka sijaitsevat järven eteläpäässä ja joiden yhteinen pinta-ala on 1,1 ha. Siihen laskee yli kymmenen oja ympäristöstä, joista huomattavimmat ovat pohjoispäähän laskeva Uueveski oja, joka on Karula järven laskuoja ja järven keskiosaan luoteesta laskeva Valuoja, joka tuo vettä kaupungin puistosta ja Paala järvestä. Monet itärannan puroista saavat vetensä järvenrannan rinteen lähteistä. Järven laskuoja on Raudna jõgi, joka saa alkunsa järven eteläpäästä ja meanderoi virratessaan ensin lounaaseen ja sitten luoteeseen. Se yhtyy 40 kilometrin päässä Halliste jõgeen. Järven valuma-alueen laajuus on 66,8 neliökilometriä.
Järvi on luodattu ja sen keskisyvyys on 5,6 metriä ja suurin syvyys 11 metriä. Järven laskennalliseksi tilavuudeksi voidaan määrittää 0,0087 kuutiokilometriä eli 8,7 miljoonaa kuutiometriä . Järven rantaviivan pituus on 12,7 kilometriä ja järven kaakkoispuoli on rannoiltaan metsäistä rinnettä, jonka yläpuolella on laajat peltoaukeat.
Järven luokittelu ja ekologia.
Järvi on Vesipolitiikan puitedirektiivin (VPD) () luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu ().
Järvi luokitellaan limnologisesti sekä kovavetiseksi- että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja se on rehevöitynyt.
Ähijärv

Ähijärv (myös "Ahijärv") on Virossa Võrumaalla Antslan kunnassa sijaitseva luonnollinen järvi.
Maantietoa.
Järven pinta-ala on 181 hehtaaria ja se on 2,6 kilometriä pitkä ja 1,0 kilometriä leveä. Saaria on kaksi, joiden yhteinen pinta-ala on 0,2 ha, ja ne sijaitsevat järven eteläpuoliskossa. Linnusaar on 90 metriä pitkä ja Sitiksaar 50 metrin pituinen. Järveen laskee muutamia pienojia, joista mainitsemisen arvoisia ovat etelärantaan laskevat Kogrõjärven ja Vahejärven laskuojat sekä pohjoispäähän laskeva Vilimikuoja, joka on Alakonnu järven ja Ahnõjärven yhteinen laskuoja. Sen laskujoki on Ahelo jõgi, joka lähtee järven kaakkoisrannasta kohti itää ja laskee Suur Pehmejärveen. Järven valuma-alueen laajuus on 14,7 neliökilometriä.
Järvi on luodattu ja sen keskisyvyys on 3,8 metriä ja suurin syvyys 5,5 metriä. Järven laskennalliseksi tilavuudeksi voidaan määrittää 0,0069 kuutiokilometriä eli 6,9 miljoonaa kuutiometriä . Järven rantaviivan pituus on 9,8 kilometriä ja rannat ovat pääaisassa metsää lukuun ottamatta Ähijärven kylän koillisessa sijaitsevia peltoja.
Järven luokittelu ja ekologia.
Järvi on Vesipolitiikan puitedirektiivin (VPD) () luokituksen (VRD 2) mukaan veden kovuuden osalta keskikova järvi, jonka vesimassa ei mataluudesta johtuen lämpötilakerrostu ().
Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (, KE). Silloin järven veden kalkkipitoisuus on keskikorkea tai korkea ja se on samalla rehevöitynyt.
Pan Amin lento 73

Pan Amin lento 73 oli Pan Amin reittilento Bombaysta Karachin ja Frankfurtin kautta New Yorkiin. Lennolla 5. syyskuuta 1986 käytetty Boeing 747-121 kaapattiin sen ollessa Karachin lentoasemalla. Koneeseen nousi neljä aseistettua Abu Nidal -järjestöön kuuluvaa kaapparia. Matkustamohenkilökunta sai varoitettua lentäjiä sisäpuhelimella, jolloin he poistuivat ohjaamon hätäpoistumisluukusta. Miehistön johtajaksi tuli tällöin purseri Neerja Bhanot.
Kaapparit vaativat, että miehistö palaa koneelle ja lentää sen Kyprokselle, jossa he halusivat neuvotella palestiinalaisvankien vapauttamisesta. Kello 5.25 alkanut tilanne kesti 17 tuntia. Kun koneen APU-generaattorin polttoaine loppui kello 21.55, kaapparit avasivat tulen. Ammuskelussa kuoli Bhanot ja 19 matkustajaa. Lisäksi 120 loukkaantui. Pakistanin erikoisjoukkojen kommandot nousivat koneeseen ja pidättivät kaapparit.
Alpine A110 (2017)

Alpine A110 on Renault’n omistaman Alpinen vuodesta 2017 lähtien valmistama kaksiovinen coupé-korinen urheiluauto, jonka myötä Renault herätti Alpine-merkkinsä uudelleen eloon. Malli lainaa nimensä ja muotoilun piirteensä alkuperäiseltä A110:ltä.
Alpine A110 esiteltiin Geneven autonäyttelyssä maaliskuussa 2017. Keskellä sijaitseva moottori on turboahdettu 1,8-litrainen, ja se tuottaa tehoa 249 hevosvoimaa ja vääntöä 320 newtonmetriä. Voima välitetään takapyörille seitsemänvaihteisella kaksoiskytkinvaihteistolla. Kevyen alumiinirakenteensa ansiosta A110 painaa vain 1 080 kilogrammaa.
Ensimmäiset A110-autot olivat Première Edition -erikoismalleja, joita valmistettiin Alpinen perustamisvuoden kunniaksi 1 955 kappaletta.
Kalervo Sipi

Kalervo Vilho Sipi (s. 24. kesäkuuta 1946 Kauvatsa) on suomalainen kenraalimajuri evp.
Sipi syntyi toimitusjohtaja Kauko Sipin ja Anja Kallion perheeseen. Hänen puolisonsa vuodesta 1969 on Seija Tauriainen. 
Sipi tuli ylioppilaaksi Kokemäen yhteiskoulusta 1965, Kadettikoulusta hän valmistui 1969 ja Sotakorkeakoulusta 1979. Sipi toimi opetusupseerina ja komentotoimiston päällikkönä Turun ilmatorjuntapatteristossa 1966 ja 1969–1976, patterin varapäällikkönä vuodesta 1979, patterinpäällikkönä vuodesta 1982 ja patteristonkomentajana Helsingin ilmatorjuntarykmentissä vuodesta 1984. Pääesikunnassa hän työskenteli toimistoesiupseerina vuodesta 1987 ja sitten Ilmatorjuntakoulun johtajana vuodesta 1991, Varsinais-Suomen ilmatorjuntarykmentin komentajana vuodesta 1992, Pääesikunnan ilmatorjuntatarkastajana vuodesta 1997 ja Puolustusvoimien materiaalilaitoksen johtajana vuodesta 2000. Eläkkeelle Sipi jäi puolustusvoimien huoltopäällikön tehtävästä kesällä 2006, mitä ennen hän oli toiminut Pääesikunnan maavoimapäällikkönä vuodesta 2002.
Sipi ylennettiin vänrikiksi 1966, luutnantiksi 1969, yliluutnantiksi 1973, kapteeniksi 1977, majuriksi 1982, everstiluutnantiksi 1989, everstiksi 1994 ja prikaatikenraaliksi 1999, ennen ylentämistään kenraalimajuriksi vuonna 2001.
Sipi toimi Vapaussodan Perinneliiton puheenjohtajana vuosina 2008–2022.
Uraanitrikloridi

Uraanitrikloridi eli uraani(III)kloridi (molekyylikaava UCl3) on uraanin kloridi. Se muodostaa huoneenlämpötilassa tyypillisesti vihreitä kiteitä, joskus myös tumman punaisia valmistustavasta riippuen. Uraanitrikloridia voidaan valmistaa useilla eri tavoilla lähtien uraanitetrakloridista (UCl4); UCl3 on vähemmän pysyvä yhdiste kuin UCl4. Uraanitrikloridia käytetään lähinnä käytetyn ydinpolttoaineen jälkikäsittelyssä. Yhdiste on erittäin hygroskooppista, ja se liukenee hyvin veteen sekä etikkahappoon. Sillä on kaksi kidevedellistä hydraattia, heptahydraatti UCl3·7H2O ja heksahydraatti UCl3·6H2O.
Uraanitrikloridin kiderakenne on heksagonaalinen ja muodostuu kolmesta trigonaalisesta prismasta. Rakenne on samanlainen kuin plutoniumtrikloridilla PuCl3; U3+ ionilla on naapurina yhdeksän Cl-ionia, kolme 293,4 pm ja kuusi 292,8 pm etäisyydellä.
Valmistus ja käyttö.
Tyypillinen valmistustapa on antaa kaasumaisen vetykloridin reagoida uraanihydridin kanssa. Vaihtoehtoinen tapa on pelkistää uraanitetrakloridia sinkillä, alumiinilla, metallisella uraanilla tai uraanihydridillä:
UH3 + 3 HCl → UCl3 + 3 H2 (350 °C lämpötilassa)
3 UCl4 + Al → 3 UCl3 + AlCl3 (400 °C)
Uraanitrikloridi on hyvä pelkistin. Metallista uraania voidaan valmistaa pelkistämällä uraanitrikloridia kalsiumilla tai litiumilla, tosin tätä reaktiota ei suuremmin hyödynnetä.
Berycopsis

Berycopsis on sukupuuttoon kuollut partakalojen suku myöhäiseltä liitukaudelta. Fossiileja on löydetty Englannista.
"Berycopsis" kasvoi 30–35 senttiä pitkäksi ja oli yksi ensimmäisistä ilmestyneistä piikkieväisistä kaloista, ryhmästä joka nykyään sisältää barrakudat, miekkakalat, merihevoset ja kampelat. Sillä oli kaikki ryhmälle tyypilliset piirteet. Selkä- ja peräevän ensimmäinen ruoto oli suurentunut vankaksi puolustuspiikiksi, mistä ryhmän nimi myös johtuu. Vatsaevät sijoittuivat lähelle rintaeviä. kuin nykyisillä sukulaisillaan, "Berycops" oli ensimmäisiä tunnettuja kaloja joilla oli nämä nykyään yleiset piirteet.
"Berycopsilla" oli samankaltainen ruumiinmuoto kuin kaloilla jotka asuttavat matalampia päivänvalon valaisemia vesiä missä ne saalistavat pieniä vesieläimiä lähellä merenpohjaa, tai juuri sen yläpuolella.
Cortana

Cortana on Microsoftin kehittämä henkilökohtainen puheavustaja. Se on nimetty "Halo"-pelisarjassa esiintyvän Cortana-hahmon mukaan. Cortana oli Microsoftin vastine Applen Siri- ja Amazonin Alexa-avustajille.
Cortanan tuki mobiilialustoilla päättyi huhtikuussa 2021.
Cortana toimitettiin Windows 10- ja Windows 11 -käyttöjärjestelmien mukana. Se poistettiin kokonaan Windows 10:stä ja 11:stä vielä käyttöjärjestelmän tukiajan jatkuessa 2023. Cortana on tämän jälkeen käytettävissä vielä Microsoft Teamsin ja Microsoft Outlookin kautta.
Käyttö.
Cortana osaa vastata käyttäjän kysymyksiin puheella tai näyttämällä Bing-hakukoneen vastauksia. Se osaa myös auttaa käyttäjäänsä laitteen käytössä laskemalla laskuja ja merkitsemällä muistuksia sekä herätyksiä. Puhelinversiossa Cortana mahdollistaa sähköpostin ja tekstiviestin sanelemisen ja lähettämisen puheentunnistuksen avulla. Cortanan voi asettaa aktivoitumaan aina, kun käyttäjä sanoo ”Hey Cortana”.
Cortana tukee englannin, japanin, espanjan, ranskan, saksan, portugalin, kiinan ja italian kieliä. Se ei kuitenkaan toimi suomen kielellä.
Cortanaa saattoi ajoittain käyttää Suomessa vaihtamalla laitteen kieleksi jonkin tuetun kielen.
Suuren osan ajasta ohjelma oli geoblockattu, eikä toiminut edes kieltä vaihtamalla. Se lähti toimimaan englanniksi jälleen keväällä 2023, kunnes avustaja poistettiin kokonaan syksyllä 2023.
Terry Flanagan

Terry Flanagan (s. 11. kesäkuuta 1989) on englantilainen kevytsarjan nyrkkeilijä ja hallitseva WBO liiton mestari painoluokassaan.
Ammattiura.
Flanagan aloitti ammattinyrkkeilyuran vuonna 2009. Vuonna 2014 Flanagan kohosi BBBofC liiton mestariksi voitettuaan Martin Gethin seitseneräisessä ottelussa Gethin luovutettua seitsemännen erän jälkeen oikean silmäkulman turvottua pahoin. Vuonna 2015 Flanagan kohosi WBO liiton euroopan mestariksi Stephen Ormondia vastaan käydyn kamppailun päätyttyä Flanaganin diskausvoittoon Ormondin toistuvan puskemisen vuoksi. Flanagan kohosi WBO liiton mestariksi samana vuonna vastustaja Jose Zepedan luovutettua ottelun sijoiltaan menneen vasemman olkapään vuoksi. Tämän jälkeen Flanagan on puolustanut mestaruutta neljästi voittaen Diego Magdalenon teknisellä tyrmäyksellä toisessa erässä, Derry Mathewsin yksimielisesti tuomariäänin kaksitoistaeräisen ottelun päätteeksi, Mzonke Fanan kaikin tuomariäänin kaksitoistaeräisen ottelun päätteeksi ja Orlando Cruzin teknisellä tyrmäyksellä kahdeksannessa erässä johdettuaan sitä ennen ottelua kaikin tuomariäänin. Seuraavassa ottelussaan Flanagan kohtaa Petr Petrovin.
Cinemaware

Cinemaware on videopelien kehittäjä ja julkaisija, joka julkaisi useita suosittuja tuotteita 1980-luvulla.
Alkuperäinen yhtiö "Cinemaware Corporation" toimi vuodesta 1986 vuoteen 1991. Yhtiön herätettiin uudestaan henkiin nimellä "Cinemaware Inc" vuosina 2000–2005.
Vuonna 2005 yhtiön osti yhdysvaltalainen eGames. Toukokuussa 2016 Starbreeze Studios osti immateriaalioikeudet Cinemawaren peleihin.
Historia.
Yhtiön perusti Bob Jacob, joka sovelsi kokemustaan elokuvateollisuudesta videopelien julkaisuun. Jacob suunnitteli yritystä vuonna 1985 ja tammikuussa 1986 perusti sen ja allekirjoitti sopimuksen jakelemisesta Mindscapen kanssa. Jacob teki myös sopimukset neljän pelin kehittämisestä, jotka toimitettaisiin 15. lokakuuta 1986. Kaksi peleistä meni Sculptured Softwarelle kehitettäväksi ja kaksi muuta "yksinäisille susille".
Yhtiön ensimmäinen peli "Defender of the Crown" keräsi paljon huomiota mullistavalla visuaalisella tasollaan. Peli oli kuitenkin kiireessä tehty ja osa tekijöistä olivat tyytymättömiä lopullisen tuotteen laatuun, poistaen kaikki viitteet omaan nimeensä.
Pelit.
Osasta peleistä on myöhemmin julkaistu uusia versioita. Esimerkiksi "Wings: Remastered" (2014) Windows ja OS X -alustoille.
Iris Schwanck

Iris Miette Schwanck (s. 2. helmikuuta 1950 Geneve) on suomalais-sveitsiläinen kielitieteilijä. Hän on toiminut muun muassa kirjallisuuden tietokeskuksen Filin johtajana.
Schwanck on valmistunut filosofian maisteriksi 1977 romaaninen filologia pääaineenaan Jyväskylän yliopistosta ja väitellyt Helsingin yliopistosta filosofian tohtoriksi 1994 romaanisen filologian alalta tutkimuksella "La petite aventure dont le lecteur se souvient peut-être. Analyse linguistique des instrusions du narrateur dans huit romans".
Schwank on ollut romaanisen filologian assistentti 1981–1990 Jyväskylän yliopistossa ja Helsingin yliopistossa; Kansainvälisten asioiden suunnittelija 1990–1995 Helsingin yliopistossa; CIMOn apulaisjohtaja 1995–1999; Suomen Ranskan-instituutin johtaja 1999–2000 ja Suomen kirjallisuuden tiedotuskeskuksen Filin johtaja 2001–2015.
Heta Pyrhönen

Heta Marjatta Pyrhönen (s. 4. joulukuuta 1960 Helsinki) on suomalainen kirjallisuustieteilijä. Hän on Helsingin yliopiston yleisen kirjallisuustieteen professori ja on tutkinut erityisesti englanninkielistä kirjallisuutta. 
Pyrhönen on valmistunut filosofian maisteriksi 1989, filosofian lisensiaattiksi 1994 ja Helsingin yliopistosta väitellyt filosofian tohtoriksi 1998 yleinen kirjallisuustieteestä tutkimuksella "Crime is common, logic is rare".
Pyrhönen on ollut tutkimusapulainen Helsingin yliopiston humanistinen tiedekunnassa 1985–1986, tutkimusapulainen Suomen Akatemiassa 1986, assistentti yleisen kirjallisuustieteen, estetiikan ja teatteritieteen laitoksella Helsingin yliopistossa (1989–1990, 1992, 1994), tohtorikoulutettava kirjallisuuden ja tekstuaalisuuden tohtorikoulussa 1995–1997, yleisen kirjallisuustieteen apulaisprofessori 1997–1998 ja yleisen kirjallisuustieteen professori vuodesta 2000.
Pyrhönen toimii vuonna 2018 kaunokirjallisuuden Finlandia-palkinnon esivalintaraadin puheenjohtajana.
Jacob Rothschild

Nathaniel Charles Jacob Rothschild (29. huhtikuuta 1936 Lontoo – 26. helmikuuta 2024) oli brittiläinen liikemies, joka kuului erittäin vaikutusvaltaiseen Rothschildien sukuun.
Ura.
Jacob Rothschild, Victor Rothschildin (1910–1990) vanhin poika, työskenteli vuosina 1963–1980 N M Rothschild &amp; Sons -pankille, jossa myös hänen serkkunsa Evelyn de Rothschild toimi. Vuonna 1991 hän perusti miljardien arvoisen St. James’s Place Wealth Management -yhtiön yhdessä Mike Wilsonin ja Mark Weinbergin kanssa.
Hän toimi vuosina 1985–1991 Lontoon National Galleryn ja vuosina 1992–1998 National Heritage Memorial Fundin puheenjohtajana.
Vuosina 2003–2008 Rothschild toimi myös Sky UK:n (silloinen BSkyB) varapuheenjohtajana.
Rotschild toimii lisäksi RIT Capital Partners plc:n puheenjohtajana ja Blackstone Groupin neuvottelukunnan jäsenenä.
Rothschild kuoli 87-vuotiaana 26. helmikuuta 2024.
Yksityiselämä.
Jacob Rothschild avioitui itseään vuotta vanhemman Serena Dunnin kanssa vuonna 1961. Heillä on neljä lasta – Hannah Mary (s. 1962), Beth Matilda (s. 1964), Emily Magda (s. 1967) ja Nathaniel Philip (s. 1971).
Anna Anthropy

Anna Anthropy on yhdysvaltalainen videopelisuunnittelija, jonka teoksia ovat muun muassa "Mighty Jill Off" ja "Dys4ia".
Ura.
Pelien suunnittelu.
Vuonna 2010 Anthropy työskenteli San Franciscolaisen Koduco pelinkehitysyrityksen kanssa: hän auttoi kehittämään iPad-pelin "Pong Vaders". Vuonna 2011 hän julkaisi "Lesbian Spider Queens of Mars" -pelin kunnianosoituksena Midwayn 1981 arcade-pelille Wizard of Wor. Pelissä on queer-teema ja sen on sanottu sisältävän "some fun commentary on master-slave dynamics." Vuonna 2012 hän julkaisi "Dys4ia"n, joka on omaelämäkerrallinen peli hänen kokemuksistaan hormonikorvaushoidosta, ja jonka avulla pelaaja voi kokea, mitä hän on käynyt läpi. Anthropy sanoo, että hänen pelinsä tutkivat suhdetta sadismin ja pelinsuunnittelun välillä, ja että ne haastavat pelaajien odotukset siitä, mitä pelinkehittäjän pitäisi luoda ja miten pelaajaa pitäisi rankaista virheistä.
Ei enää panoksia

Ei enää panoksia () on vuonna 1997 ensi-iltansa saanut Claude Chabrolin ohjaama ja käsikirjoittama ranskalais-sveitsiläinen jännitys- ja rikoskomediaelokuva, jonka pääosissa ovat Isabelle Huppert ja Michel Serrault. Elokuvan tuottajana oli Marin Karmitz.
"Ei enää panoksia" kilpaili vuoden 1997 San Sebastiánin elokuvajuhlilla, missä se palkittiin pääkilpailussa parhaan elokuvan Kultaisella simpukalla. Claude Chabrol palkittiin myös parhaan ohjaajan Hopeisella simpukalla. Michel Serrault palkittiin roolisuorituksestaan parhaan miespääosan Lumières-palkinnolla.
Juoni.
Elizabeth ”Betty” (Isabelle Huppert) ja Victor (Michel Serrault) ovat ympäri Ranskaa kiertävä menestynyt huijaripariskunta, joka ei kyni uhrejaan putipuhtaiksi vaan jättää jäljelle sen verran, että uhri jää miettimään hukkasiko hän sittenkin rahansa itse. He tapaavat erään suuryrityksen rahoituspäällikön, Maurice Biaginin (François Cluzet), joka on siirtämässä huomattavaa summaa Sveitsistä yrityksensä tilille, mutta huijarit houkuttelevat häntä vetämään välistä.
Tuotanto.
"Ei enää panoksia" -elokuvan kuvaukset alkoivat 25. marraskuuta 1996 ja päättyivät 1. helmikuuta 1997. Elokuva kuvattiin Ranskassa ja Sveitsissä 60 miljoonan frangin eli noin 9,1 miljoonan euron budjetilla. Ranskassa elokuvan kuvauspaikkoina olivat Pariisi, Savoiessa sijaitseva Aix-les-Bains, Val-d’Oisessa sijaitseva Roissy-en-France ja Guadeloupen saaristo Karibianmerellä. Sveitsissä elokuvaa kuvattiin Graubündenissa sijaitsevassa Sils-Marian pikkukylässä. Elokuvan tuotantoyhtiöinä olivat ranskalaiset MK2 Productions, TF1 Films Productions ja Rhône-Alpes Cinéma sekä sveitsiläiset CAB Productions, TSR ja Teleclub.
Julkaisu ja vastaanotto.
"Ei enää panoksia" sai ensi-iltansa Sveitsissä 10. lokakuuta 1997 ja Ranskassa 15. lokakuuta 1997. Elokuvan teatterilevittäjinä olivat Ranskassa MK2 Diffusion ja Sveitsissä Frenetic Films. Elokuva keräsi Ranskassa teatterikierroksensa aikana 458 125 katsojaa. Suomessa elokuva ei saanut teatteriensi-iltaa, mutta televisioensi-iltansa se sai Yle TV1 -kanavalla 23. maaliskuuta 2001.
Rotten Tomatoes -sivuston mukaan 65 % kriitikoista on antanut elokuvalle positiivisen arvosanan 6,3/10 keskiarvolla. Keräys perustuu 26 arviointiin. 365 käyttäjästä 49 % on antanut elokuvalle positiivisen arvosanan 3,2/5 keskiarvolla. Internet Movie Databasen 1 695 käyttäjää on antanut elokuvalle keskiarvon 6,6/10.
"Ei enää panoksia" julkaistiin DVD:lle Ranskassa 20. helmikuuta 2001.
Neil Dudgeon

Neil Dudgeon (s. 2. tammikuuta 1961 Doncaster, Yorkshire, Englanti) on englantilainen näyttelijä. Hän on näytellyt ylikomisario John Barnabyn roolia ITV:n sarjassa "Midsomerin murhat". Dudgeon on näytellyt sarjassa pääroolia 13 kaudesta, vuodesta 2011, lähtien, kun John Nettlesin hahmo lähti sarjasta. Vuonna 2012 Dudgeon oli roolistaan sarjassa ehdokkaana Golden Nymph -palkinnon saajaksi. Hän on näytellyt myös Greg Lestraden roolia televisioelokuvassa "" (2004).
Google Cardboard

Google Cardboard ovat Googlen kehittämät edulliset pahviset virtuaalitodellisuuslasit. Google esitteli Cardboard-konseptin vuonna 2014. Google on suunnitellut Cardboard-lasien standardit, mutta se ei itse valmista tai myy niitä. Cardboard-lasit vaativat toimiakseen Android- tai iOS-puhelimen, joka laitetaan Cardboard-lasien sisään. Cardboard-laseihin ladataan yhteensopivia sovelluksia puhelimen sovelluskaupasta. Cardboard-lasit ovat pahvisia, eivätkä ne sisällä mitään tekniikkaa. Cardboard hyödyntää puhelimen laitteistoa, joten ne ovat muita VR-laseja halvempia ja antavat huonomman käyttökokemuksen.
Jääpallon Allsvenskan-kausi 2005–2006

Kaudella 2005-2006 Ruotsin jääpallon pääsarja pelattiin kaksilohkoisena. Joukkueet pelasivat ensin kaksilohkoisen Allsvenskanin alkusarjan Pohjoislohkon ja Etelälohkon, joista kummastakin neljä parasta jatkoi Eltserieniin ja kummankin lohkon neljä heikointa Superallsvenskaniin. Ylempään loppusarjaan eli Elitserieniin päässeet joukkueet pelasivat kaksinkertaisen sarjan toisen lohkon Elitserien-joukkueiden kanssa, mutta yhden ottelun oman alkulohkonsa Elitserien-joukkueiden kanssa - kaikkiaan siis 11 ottelua Elitserien-osassa. Alemman loppusarjan eli Superallsvenskanin joukkueet saivat lähtöpisteitä 3-2-1-0 eli alkusarjan viitoset kolme lähtöpistettä, kuutoset kaksi lähtöpistettä, seiskat yhden lähtöpisteen ja kahdeksannet nolla lähtöpistettä. Samalla tavalla joukkueet pelasivat kaksi ottelua naapurilohkon joukkueita vastaan, mutta yhden lohkon oman lohkonsa joukkueita vastaan - vastaavasti siis 11 ottelua.
Loppuottelussa Uppsalassa kohtasivat runosarjan eli Elitserienin kakkonen Edsbyns IF ja ykkönen Hammarby IF. Ottelu päättyi Edsbyn 6-2 voittoon.
Pudotuspelit.
Neljännesvälierät.
Ensi vaiheessa Elitserienin neljä heikointa ja Superallsvenskanin neljä parasta pelasivat keskenään selvittääkseen paikkaa puolivälieriin Elitserienin neljän parhaan vastustajaksi.
Loppuottelu.
18.3.2006 Studenternas IP, Uppsala Yleisöä: 21 576
Karsinnat.
Alkukarsinnat.
Gripen Trollhättan BK ja Kalix Bandy jatkoon.
Loppukarsinnat.
BS BolticGöta ja Ljusdals BK nousivat Allsvenskaniin.
Alienware

Alienware on yhdysvaltalainen tietokonelaitevalmistaja, joka valmistaa mm. pelikonsoleita, tietokoneen oheislaitteita sekä pelaamiseen suunnattuja pöytätietokoneita ja kannettavia tietokoneita.
Laulumaa

Laulumaa Huonekalut Oy oli suomalainen yritys, joka suunnitteli, valmistutti ja markkinoi huonekaluja sen omalla Laulumaa-tuotemerkillä. Yrityksen pääkonttori sijaitsi Lahdessa. Laulumaa hakeutui konkurssiin toukokuussa 2021.
Historiaa.
Yrityksen juuret juontavat Oulaisista lähtöisin olevaan Laulumaan sukuun, jonka miehet toimivat kalustepuuseppinä jo 1800-luvulla. Vuonna 1956 Reino Laulumaa (1917–2010) perusti Raaheen puusepäntehtaan. Hänen poikansa Rauno Laulumaa perusti Laulumaa Huonekalut Oy:n vuonna 1988 Lahteen. Liikeideana oli aluksi mäntykalusteiden valmistuttaminen muilla yrityksillä Suomessa ja Neuvostoliitossa ja niiden provisiopohjainen myynti Suomeen ja ulkomaille. Neuvostoliiton romahdettua valmistajia alkoi löytyä itsenäistyneestä Virosta. Suomen 1990-luvun alun laman taituttua nousukaudeksi yrityksen liiketoiminta alkoi kasvaa sekä kotimaassa että etenkin vientimarkkinoilla. Laulumaan tuotteita myi satakunta huonekaluliikkettä ympäri Suomen.
Vuonna 2016 Rauno ja Mervi Laulumaa myivät yhtiönsä liiketoiminnan Aki ja Marika Aleniuksen uudelle yhtiölle. Se hakeutui konkurssiin toukokuussa 2021.
Videopelivuosi 2016

Videopelivuosi 2016 käsittelee vuoden 2016 aikana julkaistuja videopelejä ja videopelimaailman merkittäviä tapahtumia.
 7. huhtikuuta - British Academy Games Awards
 21.huhtikuuta - Finnish Game Awards
 14.–16. kesäkuuta - Electronic Entertainment Expo 2016
 17. - 21. elokuuta - Gamescom
 4. - 6. marraskuuta – GameXpo
 1. joulukuuta - The Game Awards
 5. helmikuuta - "XCOM 2"
 2. maaliskuuta - "Clash Royale"
 5. huhtikuuta - "Quantum Break"
 12. huhtikuuta - "Dark Souls III"
 26. huhtikuuta - "Alienation"
 10. toukokuuta - "" 
 24. toukokuuta - "Overwatch" 
 7. kesäkuuta - "Mirror’s Edge Catalyst"
 9. kesäkuuta – "" 
 6. heinäkuuta - "Pokémon Go"
 26. elokuuta - ""
 7. lokakuuta - "Mafia III"
 21. lokakuuta - "Civilization VI"
 24. lokakuuta - "My Summer Car"
 15. marraskuuta - "Watch Dogs 2"
 7. joulukuuta - "The Last Guardian"
Videopelivuosi 2015

Videopelivuosi 2015 käsittelee vuoden 2015 aikana julkaistuja videopelejä ja videopelimaailman merkittäviä tapahtumia.
12. maaliskuuta - British Academy Games Awards
 21.huhtikuuta - Finnish Game Awards
 16.-18. kesäkuuta - Electronic Entertainment Expo 2015
 05. - 09. elokuuta - Gamescom
 3. joulukuuta - The Game Awards
 "Life Is Strange" (Episodi 1)
 "Kirby and the Rainbow Paintbrush"
 10. maaliskuuta - ""
 25. maaliskuuta - "Bloodborne"
 26. maaliskuuta - "Pillars of Eternity"
 27. maaliskuuta - "Ride"
 "Xenoblade Chronicles X"
 "
 "Splatoon"
 24. kesäkuuta – "MotoGP 15" 
 "Yoshi’s Woolly World"
 21. heinäkuuta - "Journey" 
 1. syyskuuta - ""
 10. syyskuuta - "Super Mario Maker"
 22. syyskuuta - "Soma"
 "Fallout 4"
 "Rise of the Tomb Raider"
 "Stardust Galaxy Warriors"
Videopelivuosi 2014

Videopelivuosi 2014 käsittelee vuoden 2014 aikana julkaistuja videopelejä ja videopelimaailman merkittäviä tapahtumia.
12. maaliskuuta - British Academy Games Awards
 Finnish Game Awards
 30. toukokuuta - Useiden pelien verkkomoninpeliä hallinnoinut GameSpy sulki pelipalvelimensa
 10.-12. kesäkuuta - E3 2014
 30. kesäkuuta - Electronic Arts lakkautti moninpelin yli 50 pelistä
 13. - 17. elokuuta - Gamescom
 5. joulukuuta - The Game Awards
 "Dark Souls II"
 17. kesäkuuta – "Xenonauts"
 20. kesäkuuta – "MotoGP 14" 
 30. kesäkuuta – ""
 "Destiny"
 ""
 13. marraskuuta – "Assassin’s Creed Unity"
 16. joulukuuta - ""
I Can’t Go On

I Can't Go On on ruotsalaislaulaja Robin Bengtssonin esittämä kappale, jolla hän edusti Ruotsia vuoden 2017 Eurovision laulukilpailussa.
Kappale kilpaili Euroviisujen ensimmäisessä semifinaalissa 9. toukokuuta, jossa se sijoittui kolmanneksi 227 pisteellä ja pääsi finaaliin.
Finaalissa se sai 334 pistettä ja saavutti sijan 5.
András Kovács

András Kovács (20. kesäkuuta 1925 Kide, Clujin piirikunta, Romania – 11. maaliskuuta 2017 Budapest, Unkari) oli unkarilainen elokuvaohjaaja, joka teki 1960-luvulta 1990-luvulle kestäneen uransa aikana kaikkiaan kolmisenkymmentä elokuvaa. Hänen vuoden 1981 elokuvansa "Ideiglenes paradicsom" voitti hopeisen palkinnon Moskovan elokuvajuhlilla, joilla hän toimi tuomariston jäsenenä vuonna 1967. Vuonna 1976 hän oli yksi Cannesin elokuvajuhlien tuomariston jäsenistä.
Muutama hänen varhaisista elokuvistaan on esitetty melko tuoreeltaan Suomen televisiossa.
Crystal Dynamics

Crystal Dynamics on vuonna 1992 perustettu pelitalo. Yrityksen perustivat Madeline Canepa, Judy Lang ja Dave Morse.
Historia.
Alkuaikoinaan yritys teki pelejä 3DO Interactive Multiplayer -konsolille. Maskotti nimeltä Gex esiintyi pelissä ensi kerran vuonna 1994 ja päätyi myöhemmin myös Sega Saturnille ja PlayStationille julkaistuihin peleihin. Yhtiössä työskenteli ohjelmoijana muun muassa Mark Cerny, joka vaikutti yhtiön pelimoottorien kehitykseen.
Vuonna 1998 Eidos Interactive osti yhtiön. Vuodesta 2006 yhtiö aloitti "Tomb Raider" -sarjan pelien julkaisemisen.
Vuonna 2009 Square Enix osti Eidoksen.
Vuonna 2022 Square Enix kertoi Crystal Dynamicsin myynnistä Embracer Groupille. Amazon Games on kertonut toimivansa Crystal Dynamicsin kanssa seuraavan "Tomb Raider" -pelin teossa.
Pelit.
Yhtiö kehittää Core Designin aloittaman "Tomb Raider" -sarjan pelejä.
Don Murray

Donald Patrick ”Don” Murray (31. heinäkuuta 1929 Hollywood, Kalifornia – 2. helmikuuta 2024) oli yhdysvaltalainen näyttelijä.
Ura.
Murray aloitti uransa 1950-luvun alussa teatteri- ja televisionäyttelijänä. Hänen ensimmäinen elokuvaroolinsa oli Marilyn Monroen tähdittämässä elokuvassa "Bussipysäkki" (1956), josta hän sai parhaan miessivuosan Oscar-ehdokkuuden. Tätä seurasivat miespääosat elokuvissa "Poikamiesilta" (1957) ja "Kourallinen lunta" (1957). Vuosina 1979–1982 Murray näytteli televiosarjassa "Knots Landing".
Yksityiselämä.
Vuonna 1956 Murray meni naimisiin näyttelijä Hope Langen kanssa, joka näytteli hänen kanssaan elokuvassa "Bussipysäkki". Pariskunta sai kaksi lasta. He erosivat 1961. Vuodesta 1962 alkaen Murray on ollut naimisissa Elizabeth Johnsonin kanssa, ja heillä on kolme lasta.
Ciudadanos

Ciudadanos–Partido de la Ciudadanía (lyh. Cs tai C's), , , on espanjalainen liberaalipuolue, joka edustaa poliittista keskustaa. Puoluetta johti 13 vuotta sen perustaja Albert Rivera, joka jätti politiikan huonon vaalituloksen takia 2019. Hänen jälkeensä puoluejohtajan paikan otti Inés Arrimadas.
Puolueen alkuperä on katalonialaisessa keskustelufoorumissa "Ciutadans de Catalunya" (2005), jonka toimintaa edistivät tunnetut katalonialaiset intellektuellit ja kulttuurialan vaikuttajat. Se osallistui marraskuussa 2005 ensimmäistä kertaa Katalonian itsehallinnollisiin vaaleihin. Ciudadanos ei kannata Katalonian itsenäisyyttä, vaan yhtenäistä Espanjaa, joka tunnustaa mm. maan lukuisat kielet ja moninaisen historian. 
Marraskuun parlamenttivaaleissa 2019 Ciudadanos menetti runsaasti paikkoja ja sai vain 10 paikkaa edustajainhuoneessa. 
Vuoden 2023 parlamenttivaaleissa puolue menetti kaikki paikkansa, koska se oli ilmoittanut jo 30. toukokuuta, ettei aio osallistua vaaleihin. Syynä tähän oli puolueen surkea tulos paikallisvaaleissa.
After Burner

After Burner tai Afterburner () on japanilaisen Segan kehittämä ja julkaisema raideammuntapeli, joka on julkaistu vuonna Sega X Board kolikkopelialustalle.
Pelin suunnitteli Segan maineikas Yū Suzuki ja kehitti Sega AM2 -osasto.
Pelistä on tehty uudempia versioita ja käännöksiä useille alustoille, jotka perustuvat pelin seuraajaan "After Burner II". Uutuutena After Burner II:ssa oli lentonopeudensäätö. Lisäksi musiikkeja on ehostettu ja pelissä on lisäkenttiä verrattuna edelliseen. Uudempiin pelin versioihin kuuluu "After Burner Climax".
Peli on pelattavissa "Shenmue II:ssa" olevassa pelihallissa.